CELEX: 62018CN0277
Language: sk
Date: 2018-04-24 00:00:00
Title: Vec C-277/18: Návrh na začatie prejudiciálneho konania, ktorý podal Tribunal Administrativo de Círculo de Lisboa (Portugalsko) 24. apríla 2018 – Henkel Ibérica Portugal, Unipessoal L.da/Comissão de Segurança de Serviços e Bens de Consumo

201807060311994062018/C 259/312772018CJC25920180723SK01SKINFO_JUDICIAL20180424222322Vec C-277/18: Návrh na začatie prejudiciálneho konania, ktorý podal Tribunal Administrativo de Círculo de Lisboa (Portugalsko) 24. apríla 2018 – Henkel Ibérica Portugal, Unipessoal L.da/Comissão de Segurança de Serviços e Bens de Consumo
 ---documentbreak--- C2592018SK2220120180424SK0031222232Návrh na začatie prejudiciálneho konania, ktorý podal Tribunal Administrativo de Círculo de Lisboa (Portugalsko) 24. apríla 2018 – Henkel Ibérica Portugal, Unipessoal L.da/Comissão de Segurança de Serviços e Bens de Consumo
   (Vec C-277/18)2018/C 259/31Jazyk konania: portugalčina
      Vnútroštátny súd, ktorý podal návrh na začatie prejudiciálneho konania
   
   Tribunal Administrativo de Círculo de Lisboa
   
      Účastníci konania pred vnútroštátnym súdom
   
   
      Žalobkyňa: Henkel Ibérica Portugal, Unipessoal L.da
   
   
      Žalovaná: Comissão de Segurança de Serviços e Bens de Consumo
   
      Prejudiciálne otázky
   
   
            1.
         
         
            Je vnútroštátny systém Portugalska obsiahnutý v zákonnom dekréte č. 69/2005 zo 17. marca 2005 a zákonnom dekréte č. 150/90 z 10. mája 1990, ktorý okrem zákazu uvádzania na trh výrobkov, ktoré sú spôsobilé ohroziť zdravie a bezpečnosť spotrebiteľov z dôvodu ich zameniteľnosti za potraviny, zakazuje tiež uvádzať na trh výrobky, ktoré môžu byť vzhľadom na ich vzhľad zamenené s inými výrobkami (najmä hračkami), čím tak môžu pri ich bežnom alebo rozumne predvídateľnom použití predstavovať riziko pre zdravie a bezpečnosť spotrebiteľov, najmä detí, zlučiteľný s právom Spoločenstva, najmä so smernicou 2001/95/ES Európskeho parlamentu a Rady z 3. decembra 2001 o všeobecnej bezpečnosti výrobkov (
                  1
               ), článkami 28 a 30 Zmluvy (ako sa uvádza v tejto smernici) a so smernicou Rady 87/357/EHS z 25. júna 1988 (
                  2
               )?
         
      
            2.
         
         
            Bránia články 34 a 36 Zmluvy uplatneniu právneho predpisu vnútroštátneho práva, ktorý zakazuje uvádzať na trh na vnútroštátnom území nielen výrobky, ktoré môžu byť zamenené za potravinové výrobky v súlade s článkom 1 ods. 2 uvedenej smernice Spoločenstva, ale aj iné výrobky, ktorých vzhľad môže podnietiť spotrebiteľov, aby ich používali odlišne od účelu, na ktorý boli navrhnuté, a to aj vtedy, ak nie sú nebezpečnými prípravkami v zmysle článku 2 smernice 1999/45/ES (
                  3
               ) Európskeho parlamentu a Rady z 31. mája 1999 o aproximácii zákonov, iných právnych predpisov a správnych opatrení členských štátov o klasifikácii, balení a označovaní nebezpečných prípravkov?
         
      (
         1
      )	Ú. v. ES L 11, 2002, s. 4; Mim. vyd. 15/006, s. 447.
   (
         2
      )	Smernica Rady 87/357/EHS z 25. júna 1987 o harmonizácii právnych predpisov členských štátov týkajúcich sa výrobkov, ktorých vlastnosti sa javia ako iné, než v skutočnosti sú, a ktoré preto ohrozujú zdravie alebo bezpečnosť spotrebiteľov (Ú. v. ES L 192, 1987, s. 49; Mim. vyd. 13/008, s. 283).
   (
         3
      )	Smernica 1999/45/ES Európskeho parlamentu a Rady z 31. mája 1999 o aproximácii zákonov, iných právnych predpisov a správnych opatrení členských štátov o klasifikácii, balení a označovaní nebezpečných prípravkov (Ú. v. ES L 200, 1999, s. 1; Mim. vyd. 13/024, s. 109).